**Позив за прикупљање понуда и конкурсна документација за екскурзију старијих разреда наше школе у 2019.**

**Датум: 11. Decembar 2018 23:16 Категорија:** [**Новости**](http://oslaole.nasaskola.rs/vestic/13/Novosti/)

**КОНКУРСНА ДОКУМЕНТАЦИЈА ОШ“Жарко Зрењанин“ Велико Лаоле**

**-ЕКСКУРЗИЈА ЗА УЧЕНИКЕ 5-8 разреда( 1партија)**

**Позив за прикупљање понуда за извођење екскурзије складу са Законом и подзаконским актима којима се уређује област образовања и васпитања**

1. Предмет позива о прикупљању понуда је извођење дводневне екскурзије за ученике од петог до осмог разреда ОШ « Жарко Зрењанин» из Великог Лаола а према детаљном плану и програму екскурзија који Вам се доставља уз ово упутство.

1. Задаци екскурзије су : проучавање објекта и феномена у природи, уочавање узрочно- последичних односа у конкретним природним и друштвеним условима; упознавање начина живота и рада људи појединих крајева; развијање позитивног односа према националним, културним, етичким и естетским вредностима, спортским потребама и навикама, позитивним социјалним односима, као и схватање значаја здравља и здравих стилова живота; развијање интересовања за природу и изграђивање еколошких навика; подстицање испољавања позитивних емоционалних доживљаја.
2. Припрему огласа, упутства и отварање понуда и избор понуђача врши комисија школе, а отварању понуде могу да присуствују представници понуђача. Комисију школе чине директор школе и чланови савета родитеља ученика за које се организује екскурзија.

Уз понуду понуђачи достављају:-извод из судског или другог регистра, потврду надлежног органа који води евиденцију издатих дозвола за обављање делатности која је предмет набавке, а таква дозвола је предвиђена посебним прописом односно лиценца издата од стране надлежног органа и фотокопија документа на којој се виде оригинални потписи овлашћених лица ( оверени потписи лица овлашћених за заступање) ***3. ОБРАЗАЦ ИЗЈАВЕ О ИСПУЊАВАЊУ УСЛОВА ИЗ ЧЛ. 75. И 76. ЗАКОНА***

1. Документацију којом агенција доказује референце и искуство у ђачком и омладинском туризму.
2. Понуђач попуњава и оверава образац Списак најважнијих наручилаца у последње две године образац Изјава понуђача о кључном стручном особљу и доставља доказе. У образац Подаци о понуђачу уносе се тражени подаци о понуђачу. Понуђач доставља понуду, наводи партију за коју конкурише , даје појединачну цену по ученику из те партије, начин плаћања ( преко рачуна, навести број рачуна и сл ), услови плаћања ( са авансом, без аванса, висина траженог аванса, могућност плаћања у више рата, услове задржавања износа гаранције и сл ), рок плаћања - навести рокове плаћања, гратиси – навести број гратиса за ученике и наставнике; наводи термин реализације екскурзије и хотелски смештај – врста, тип и категорија смештаја, податке о водичу, здравственој заштити, врста и тип превоза, важност понуде, по могућству садржај оброка, посебне погодности и остало - евентуално навести друге елементе који могу бити од утицаја за реализацију ових екскурзија. У делу „ Спецификација “ дат је детаљан план и програм екскурзије описно. Дат је модел уговора.
3. Понуда мора бити сачињена на српском језику, јасна, недвосмислена, читко откуцана (написана), исказана у динарима, оверена печатом и потписом овлашћеног лица. Ако је понуда поднета по истеку датума и сата одређених у огласу, сматраће се неблаговременом, а наручилац ће је по окончању поступка отварања понуда вратити неотворену понуђачу, са назнаком да је поднета неблаговремено.
4. Туристичка агенција доставља понуду,у затвореној коверти са назнаком „ За оглас – не отварати“ , на адресу Основна школа „ Жарко Зрењанин“ 12 3о6 Велико Лаоле.
5. На полеђини коверте обавезно мора бити наведено име, адреса и број телефона понуђача
6. Неблаговремене, незапечаћене и некомплетне понуде неће се узети у обзир.
7. Понуда се подноси најкасније до 17.12.2018.године до 12 часова.
8. Понуде са варијантама нису дозвољене.
9. Одлука о избору туристичке агенције доноси се најкасније 10 дана од дана истека рока.
10. Одлуку о избору понуђача комисија доноси већином гласова од укупног броја чланова.Комисија ће извршити бодовање по следећем критеријуму: Најнижа понуђена цена.
11. Агенција која би била изабрана због безбедности путовања дужна је:

-Да обезбеди водича

-Да обезбеди потребне услове за удобан и безбедан превоз ученика у односу на ангажовани број аутобуса и расположиви број седишта.

-Да се превоз аутобусима не обавља ноћу у времену од 22 до 5 часова

-да обезбеди друге услове тражене конкурсном документације.

1. Превозник пре отпочињања путовања поднеси : записник о извршеном техничком прегледу аутобуса, не старији од пет дана, тахографске улошке за претходна два дана- за возаче који су ангажовани за превоз ученика
2. Директор школе ће најкасније 48 часова пре отпочињања путовања обавестити надлежни орган унутрашњих послова о превознику, месту и времену поласка ученика, броју ангажованих аутобуса и броју пријављених ученика, наставниог и другог особља које учествује у извођењу путовања. Орган унутрашњих послова ће извршити контролу документације и техничке исправности возила одређених за превоз непосредно пре отпочињања путовања. Уколико надлежни орган нутрашњих послова утврди неисправност документације или техничку неисправност возила, или да било који други разлог у погледу психофизичке способности возача, директор или стручни вођа пута обуставиће путовање до отклањања уочених недостатака.
3. Дневне активности утврђене програмом екскурзије морају бити реализоване до 24 часа.
4. За путовања дужа од једног дана обезбеђује се лекар – пратилац.
5. После изведеног путовања, стручни вођа пута и представник туристичке агенције сачињавају забелешку о извођењу путовања, после чега стручни вођа пута року од три дана сачињава извештај, који подноси директору, са оценом о извођењу и квалитету пружених услуга. Ученици након изведеног путовања попуњавају анкетни лист. Извештај се доставља Савету родитеља и Наставничком већу ради разматрања а Школском одбору ради разматрања и усвајања. Одељенски старешина упознаје родитеље са извештајем на родитељском састанку.
6. Уколико се приликом разматрања извештаја о остваривању путовања оцени да предвиђени програм није остварен или да туристичка агенција није испоштовала уговорне обавезе, школа је дужна да у року од осам дана од завршетка путовања, поднесе приговор агенцији и да о томе обавести Министарство просвете и министарство надлежно за послове туризма.
7. Наручилац задржава право да одустане од избора ако установи да ниједна понуда не одговара **захтевима школе** или одустане из било ког другог разлога.
8. Понуде са варијантама нису дозвољене.
9. Понуђач незадовољан поступком избора приговор подноси надлежној просветној инспекцији и Школском одбору, у року од три дана од писменог обавештења о избору понуђача(незадовољан понуђач може поднети захтев за заштиту права у року од пет дана од дана пријема одлуке о додели уговора); први степен одлучивања је наручилац, односно школа, док је други степен одлучивања Републичка комисија за заштиту права у поступцима јавних набавки;одлуке Републичке комисије су јавно доступне путем објављивања на Порталу јавних набавки и интернет страници Републичке комисије.

1. .Школа не може склапати уговор са изабраном агенцијом док не истекне рок за жалбу и одлука о избору агенције не постане коначна

1. Информације на тел:012 346 816
2. Интернет страница наручиоца:www oslaole.nasaskola.rs